[pic] | AZ EURÓPAI KÖZÖSSÉGEK BIZOTTSÁGA |

Brüsszel, 24.11.2006

COM(2006) 701 végleges

2004/0270B (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és a tanácsi rendelet módosításáról szóló rendelet elfogadására vonatkozó közös tanácsi álláspontról

2004/0270B (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és a tanácsi rendelet módosításáról szóló rendelet elfogadására vonatkozó közös tanácsi álláspontról

1. HÁTTÉR

A javaslat továbbítása az Európai Parlamenthez és a Tanácshoz (COM(2004) 775 végleges – 2004/0270/COD dokumentum): | 2004. december 6. |

Az Európai Gazdasági és Szociális Bizottság véleményének időpontja: | 2005. március 9. |

Az Európai Parlament első olvasatban kialakított véleményének időpontja: | 2006. május 17. |

A közös álláspont elfogadásának időpontja: | 2006. november 23. |

2. A BIZOTTSÁGI JAVASLAT CÉLKITŰZÉSE

A Bizottság 2004. december 6-án a fertőző szivacsos agyvelőbántalmakkal (TSE) kapcsolatos átmeneti intézkedésekre vonatkozó időszak meghosszabbítására tett javaslatot a Tanácsnak és az Európai Parlamentnek annak érdekében, hogy nemzetközi szintű megállapodás születhessen az egyszerűsített besorolási rendszerre vonatkozóan. Emellett további módosításokat vezettek be pl. az állati eredetű termékek előállítására vonatkozó szabályokkal, a TSE-ellenőrzéssel, a harmadik országokban végzett ellenőrzésekkel, valamint a tenyésztési programokkal kapcsolatosan. A TSE-rendelet átmeneti intézkedései 2005. június 30-án hatályukat vesztik.

A javaslat két részből állt: az első rész az átmeneti intézkedések jelenlegi időszakát két évvel, 2007. július 1-jéig hosszabbította meg, míg a második részt további európai parlamenti és tanácsi tárgyalásokon kell megvitatni.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

3.1. ÁLTALÁNOS MEGJEGYZÉSEK

A Tanács által minősített többséggel elfogadott közös álláspont a bizottsági javaslat kiegyensúlyozott, tovább kidolgozott változata, mely számos, a Tanács által javasolt rendelkezést, valamint az Európai Parlament első olvasata során elfogadott módosítást tartalmaz.

A 2006/512/EK tanácsi határozat elfogadását követően új rendelkezések váltak szükségessé azon jogi aktusok elfogadására vonatkozóan, melyekkel az együttdöntési eljárás során, az „ellenőrzéssel történő szabályozási bizottsági eljárás” keretei között elfogadott tanácsi és parlamenti jogi aktusokat hajtják végre az 1999/468/EK tanácsi határozat módosított 5a. cikkének megfelelően.

A TSE-re vonatkozó javaslat együttdöntési eljárás során történő elfogadására való tekintettel a Tanács elvégezte azokat a változtatásokat, melyek adott esetben, az ellenőrzéssel történő szabályozási bizottsági eljárás miatt szükségesek a bizottsági javaslatban említett cikkekben. Ezek a cikkek a következők: 6. cikk (1) bekezdése és az (1) bekezdés b) pontja; 7. cikk (3) és (4) bekezdése, valamint a (4) bekezdés a) pontja; 8. cikk (1), (2) és (5) bekezdése; 9 cikk (1) bekezdése és 15. cikk (3) bekezdése.

A Bizottság egyetért az arra vonatkozó tanácsi állásponttal, hogy mely rendelkezéseket kell az ellenőrzéssel történő szabályozási bizottsági eljáráshoz kötni, ezért támogatja a közös álláspontot.

3.2. AZ EURÓPAI PARLAMENT ELSő OLVASATA SORÁN ELFOGADOTT MÓDOSÍTÁSOK

A társ-jogalkotók közötti intenzív egyeztetést követően a Tanács felvett a közös álláspont szövegébe számos, az Európai Parlament első olvasata során, valamint a Bizottság által is elfogadott technikai módosítást.

4. KÖVETKEZTETÉS

A fent említett ok miatt a Bizottság támogatja a Tanács által elfogadott közös álláspontot.

5. BIZOTTSÁGI ÉS TANÁCSI NYILATKOZATOK

A Bizottság alábbi nyilatkozata:

A Bizottság nyilatkozata a 7. cikkben említett engedélyezésekre vonatkozóan.

Az említett nyilatkozatot e közlemény melléklete tartalmazza.

MELLÉKLET

BIZOTTSÁGI ÉS TANÁCSI NYILATKOZATOK

A Bizottság nyilatkozata a 7. cikkre vonatkozóan

A Bizottság kizárólag akkor adja meg a 7. cikkben említett engedélyt, ha elvégezte a kockázatelemzést, valamint az eltérések értékelése és megfelelő végrehajtása érdekében ezzel egy időben megvizsgálja a rendelkezésre álló ellenőrzési eszközöket. A fiatal kérődző állatoknak szánt halliszt használatára vonatkozóan megfontolandó az említett takarmány előállításával vagy típusával kapcsolatos korlátozások bevezetése. A hallisztre vonatkozó eltéréssel kapcsolatosan a Bizottság a következőkre támaszkodhat: a mikroszkopikus vizsgálati eljárás eredményei, melyek segítségével már most is különbséget lehet tenni a hal és az emlősök proteinjei között; valamint a közösségi referenclabóratorium által a későbbiekben elvégzendő jártassági vizsgálatok eredményei.